sagorsarker/bangla-wikipedia huggingface dataset:
এন. বিশ্বনাথন

এন.বিশ্বনাথন (১৮ জুলাই, ১৯২৯ – ১৭ নভেম্বর, ২০১০), ছিলেন ভারতীয় অভিনেতা ও শিক্ষাবিদ। তিনি তামিল ফিল্ম ইন্ডাস্ট্রিতে "ক্যালকাটা বিশ্বনাথন" হিসাবে পরিচিত ছিলেন।  তার জন্ম তামিলনাড়ুর ভেলোরে, কিন্তু বড়ো হয়েছেন কলকাতায়। পড়াশোনা করেন কলকাতার সেন্ট জেভিয়ার্স কলেজে এবং এই কলেজেই ইংরাজী সাহিত্যের অধ্যাপনা করেন ৪০ বৎসরেরও অধিক সময়। তিনি মৃণাল সেনের ছবি পুনশ্চ'তে অভিনেতা হিসাবে আত্মপ্রকাশ করেন এবং বাংলা চলচ্চিত্রে অভিনয় করতে থাকেন। চল্লিশ বৎসরের চলচ্চিত্র জীবনে প্রায় একশোটি বাংলা তামিল এবং ইংরাজী চলচ্চিত্রে বিভিন্ন ভূমিকায় অবতীর্ণ হয়েছেন। তিনি বহু নাট্য-গোষ্ঠীর সাথে যুক্ত ছিলেন এবং কলকাতার অভিনেতাদের নিয়ে "ক্যালকাটা প্লেয়ার্স" নামে এক অভিনয় ট্রুপ গড়েন।
এন বিশ্বনাথনের জন্ম ১৯২৯ খ্রিস্টাব্দের ১৮ই জুলাই তামিলনাড়ুর ভেলোরের এক তামিল পরিবারে। খুব অল্প বয়সে তিনি কলকাতায় চলে আসেন। তিনি সেন্ট জেভিয়ার্স কলজে পড়াশোনা করেন। কলকাতা বিশ্ববিদ্যালয় থেকে ইংরাজীতে এম.এ পাশ করেন। পরবর্তীকালে এই কলেজেই ইংরাজী বিভাগের প্রধান অধ্যাপক হিসাবে কর্মজীবন অতিবাহিত করেন। মাঝে কিছুদিন অক্সফোর্ড বিশ্ববিদ্যালয়ে করতে যান। অংশ নেন 'ইন্ডিয়া ইন অক্সফোর্ড' বক্তৃতায়। কিন্তু পিতার অসুস্থতার কারণে দেশে ফিরে আসেন। ইংরাজী ও বাংলা ভাষার উপর বিশেষকরে ইংরাজী শব্দোচ্চারণে  তার  যথেষ্ট দখল ছিল। বিশ্বনাথন একজন খুব ভালো বক্তা ছিলেন। বহু বিতর্ক সভায় অংশ নিয়ে প্রশংসা লাভ করেন। অধ্যাপনার পাশাপাশি অভিনয় করেছেন নাটক, চলচ্চিত্র ও টেলিভিশনে। পরিচালনা ও অভিনয় করেছেন বাংলা, ইংরাজী ও তামিল নাটকে। তিনি এক সময়ে কলকাতা দূরদর্শনের সংবাদ পাঠকও  ছিলেন।
১৯৬১ খ্রিস্টাব্দে কলেজে অধ্যাপনাকালে মৃণাল সেনের পরিচালিত "পুনশ্চ" ছায়াছবিতে এক ভূমিকায় অবতীর্ণ হন। চলচ্চিত্রটি বাংলা ফিচার ফিল্ম বিভাগে তৃতীয় শ্রেষ্ঠ ছায়াছবি হিসাবে বিবেচিত হয় এবং জাতীয় পুরস্কার লাভ করে। এরপর ১৯৬২ খ্রিস্টাব্দে  বিশ্বনাথন সত্যজিৎ রায় পরিচালিত আরো একটি বাংলা সিনেমা কাঞ্চনজঙ্ঘা ছবিতে অভিনয়ের সুযোগ পান। সত্যজিতের এটিই প্রথম রঙিন ছবি হিসাবে বিশেষ জনপ্রিয়তা লাভ করে। বিশ্বনাথন দুটি ছবিতেই তার অভিনয়ের জন্য সপ্রশংস পরিচিতি লাভ করেন। তিনি সত্যজিৎ রায়ের অত্যন্ত পছন্দের বাস্তবধর্মী শহুরে এবং পরিশীলিত ব্যক্তিত্ব হিসাবে বিবেচিত হন রায়ের প্রিয় হয়ে ওঠেন।
এই ছবি দুটি মুক্তি পাওয়ার পর বিশ্বনাথন বাংলা, তামিল, ইংরাজী ছবিতে অভিনয়ের জন্য অসংখ্য অফার পান।১৯৭০ খ্রিস্টাব্দে তিনি তামিল চলচ্চিত্র জগতে প্রবেশ করেন এবং "ললিতা","মোগম মুপাধু বরুশম" ,"মুনড্রু মুদিচু" ছবিতে পার্শ্বচরিত্রে অভিনয় করেন। মুখ্যভূমিকায় অন্য যে তামিল ছবিগুলিতে অভিনয় করেছেন সেগুলির মধ্যে অন্যতম হল   - "কাভরি মান","বালু মহেন্দ্র"," "মুডুপানি"
বিশ্বনাথন পাইপ-ধূমপায়ী হিসাবে পরিচিত থাকার জন্য, বেশির ভাগ ছবিতে তাঁকে সাবলীল ভঙ্গিতে দেখা গেছে। তার শেষ অভিনীত ছবি 'গুমশুদা'।  এই ছবির কাহিনীকারও তিনি।
বিশ্বনাথন উৎপল দত্তের পিপলস্  লিটিল্  থিয়েটার গ্রুপের এক সদস্য ছিলেন। তারপর তিনি "ক্যালকাটা প্লেয়ার্স্" নামে একটি নিজস্ব গ্রুপ গঠন করেন।
এন বিশ্বনাথন বিবাহ করেন "প্রবাসী" পত্রিকার সম্পাদক রামানন্দ চট্টোপাধ্যায়ের দৌহিত্রী, কালিদাস নাগ ও শান্তা দেবীর  কনিষ্ঠা কন্যা পারমিতা নাগকে। তাঁদের এক পুত্র অশোক বিশ্বনাথন হলেন বাংলা চলচ্চিত্র নির্মাতা ও নাট্যব্যক্তিত্ব।
বিশ্বনাথন মৃত্যুর আগে দীর্ঘকাল অসুস্থ ছিলেন। তিনি কলকাতার  শরৎ বসু রোডের বাসভবনে ৮১ বৎসর বয়সে ২০১০ খ্রিস্টাব্দের ১৭ নভেম্বর পরলোক গমন করেন।
কাসিনো সমুদ্র সৈকত

প্রাইয়া দো কাসিনো (; ) হল পৃথিবীর দীর্ঘতম নিরবিচ্ছিন্ন সমুদ্র সৈকত। দৈর্ঘ্যের দিক থেকে কাসিনো সমুদ্র সৈকতের পরে যথাক্রমে নব্বই মাইল ও কক্সবাজার রয়েছে। বিভিন্ন সূত্র এর দৈর্ঘ্য থেকে পর্যন্ত নির্ণয় করেছে।
কাসিনো শব্দটি এসেছে পর্তুগিজ শব্দ Cassino থেকে যার ইংরেজি প্রতিশব্দ Casino (ক্যাসিনো)। সমুদ্র সৈকত এলাকার বিলাসবহুল হোটেলগুলোতে পর্যটকরা জুয়া খেলতে মিলিত হতো বিধায় এই সমুদ্র সৈকতের নাম হয়েছে কাসিনো সমুদ্র সৈকত।
কাসিনো সমুদ্র সৈকত ব্রাজিলের দক্ষিণ উপকূলের রিও গ্রান্ডে দো সুল রাজ্যে দক্ষিণ আটলান্টিক মহাসাগরের তীরে অবস্থিত যা উত্তরের রিও গ্রান্ডে সমুদ্র বন্দরের দিকে অবস্থিত বাঁধ থেকে দক্ষিণের উরুগুয়ে সীমান্তের দিকে চুই স্রোতধারা পর্যন্ত বিস্তৃত। রিও গ্রান্ডে শহর থেকে দূরে এই সমুদ্র সৈকত অবস্থিত।
কাসিনো সমুদ্র সৈকত ব্রাজিলের প্রবীণতম স্পা হিসেবে পরিচিত যার যাত্রা শুরু হয় ১৮৯০ সাল থেকে। এই সমুদ্র সৈকতটিকে সাবআর্বান ম্যাঙ্গুইরা কোম্পানি পর্যটনকেন্দ্র হিসেবে গড়ে তুলে। কোম্পানির পরিচালক এন্টোনিও কান্ডিডো সেকুইরা এবং কোম্পানির বিনিয়োগকারীরা রাজ্য সরকারের সাহায্য নিয়ে সৈকত এলাকার জমি অধিগ্রহণ করে ১৮৯০ সালের ২৬শে জানুয়ারিতে একটি পর্যটন কমপ্লেক্স নির্মাণ করে। পরবর্তীতে এই পর্যটনকেন্দ্রটি খুব জনপ্রিয় হয়ে উঠে এবং বড় বড় কোম্পানিগুলো এখানে বিনিয়োগ করতে শুরু করে। সেই সময় জার্মান, ইংরেজ, পর্তুগিজ ও ইতালীয় বংশদ্ভূত ব্রাজিলীয়রা প্রায়শই এই সৈকত এলাকার দামী হোটেলগুলোতে সমুদ্র উপভোগ করতে আসতো। দ্বিতীয় বিশ্বযুদ্ধে ইতালীয় ও জার্মানদের উপর নিপীড়ন ও ১৯৪৬ সালে রুলেট নিষিদ্ধকরণ এলাকার অর্থনীতির উপর বিরূপ প্রভাব ফেলে। তবে সাম্প্রতিক সময়গুলোতে কাসিনো সমুদ্র সৈকত পর্যটকদের আকৃষ্ট করতে সক্ষম হয়েছে।
১৯৬৬ সালের ১২ই নভেম্বর তারিখে কাসিনো সৈকতে একটি সূর্যগ্রহণ দৃশ্যমান হওয়ার সময় নাসার বিজ্ঞানীরা এবং যুক্তরাষ্ট্রের সেনাবাহিনী বায়ুমন্ডল নিয়ে গবেষণা করার উদ্দেশ্যে বেশকিছু রকেট এখান থেকে উৎক্ষেপণ করে।
১৯৯৪ সালের গিনেস বিশ্ব রেকর্ডে প্রাইয়া দো কাসিনো পৃথিবীর দীর্ঘতম সমুদ্র সৈকত হিসেবে স্বীকৃতি পায়।
প্রতি বছর দেড় লাখ পর্যটক প্রাইয়া দো কাসিনোতে ঘুরতে আসেন। শীতের মৌসুম বিশেষত ডিসেম্বর থেকে জানুয়ারিতে এই স্থানে ঘুরতে যাওয়া পর্যটকদের ভীড় বাড়ে। সাঁতার কাটা, সার্ফিং সহ বিভিন্ন কর্মকাণ্ডে পর্যটকদের এখানে অংশগ্রহণ করতে দেখা যায়। পৃথিবীর বৃহৎ সংখ্যক সীল মাছের আবাস্থল এই সমুদ্র সৈকতেই। নৌকায় করে বহু পর্যটক এসব সীল মাছ দর্শন করেন।
সৈকত এলাকা থেকে দূরে শেষের দিকে পাথর দিয়ে একটি জেটি নির্মাণ করা হয়েছিলো। এই জেটির গঠন পূর্ব জেটির সাথে রিও গ্রান্ডের জাহাজগুলো প্রবেশ ও বাহিরের পথকে রক্ষা করে। পশ্চিম জেটি থেকে জাহাজে করে বিশ মিনিটে বাতিঘর টাওয়ারে যাওয়া যায়। যাওয়ার পথে অনেকে সমুদ্রে ডলফিন ও লুন দেখতে পেতে পারেন।
কাসিনো থেকে ১৬ কিলোমিটার দূরে চুই স্রোতধারার দিকে ১৯৭৬ সালের জুন মাসে ঝড়ে আঁটকে থাকা "আল্টায়ার" জাহাজ সৈকতে দেখতে পাওয়া যায়।
এই ভাষ্কর্য রিও গ্রান্ডে এভিনিউর প্রবেশ মুখে সমুদ্রের সামনে অবস্থিত। এর শিল্পী ছিলেন রিও-গ্রান্ডিও এরিকো গোব্বি যিনি এই ভাষ্কর্য সিমেন্ট দিয়ে তৈরি করেছেন।
আসোকা ডি সিলভা (অ্যাডমিরাল)

ভাইস অ্যাডমিরাল এ. এইচ. আসোকা ডি সিলভা, ভিএসভি, এনডিসি, পিএসসি, এসএলএন (১৯৩১ - ডিসেম্বর ২২, ২০০৬) ১৯৮৩ থেকে ১৯৮৬ সাল পর্যন্ত শ্রীলঙ্কীয় নৌবাহিনীর কমান্ডার ছিলেন। তিনি কিউবায় নিযুক্ত শ্রীলঙ্কার রাষ্ট্রদূত ছিলেন।
নামী শল্যবিদ এবং কলম্বোর ডি সোয়াসা মাতৃত্ব হাসপাতালের এক সময়ের সুপারিন্টেন্ডেন্টের কাছে জন্মগ্রহণ করেছিলেন, ডঃ এএইচটি ডি সিলভা এবং মুদালিয়ার টমাস রদ্রিগো কন্যা বিট্রিস রদ্রিগো, আট সদস্যের একটি পরিবারের তৃতীয় সন্তান ছিলেন আশোকা।
রয়্যাল কলেজ, কলম্বোতে পড়াশোনা করেছিলেন যেখানে তিনি ছিলেন সিনিয়র সার্জেন্ট, রয়েল কলেজের ক্যাডেট দলকে কমান্ডিং করছিলেন।
ডি সিলভা ১৯৫০ সালে স্কুল ছাড়ার সাথে সাথে তৎকালীন রয়্যাল সিলন নৌবাহিনীতে অফিসার ক্যাডেট হিসাবে যোগদান করেছিলেন। তার অ্যাসল্ট-প্রশিক্ষণ কোর্স শেষ করার পরে তাকে প্রাথমিক প্রশিক্ষণের জন্য ডার্টমাউথের ব্রিটানিয়া রয়েল নেভাল কলেজে প্রেরণ করা হয়েছিল। সেখানে তিনি মিডশিপম্যান হন এবং পরবর্তীকালে অ্যাক্টিং সাব লেফটেন্যান্ট হন। ১৯৫৩ সালে তিনি প্রাথমিক প্রশিক্ষণ শেষ করে সাব লেফটেন্যান্ট পদে কমিশন লাভ করেন, ১৯৫৫ সালে তিনি লেফটেন্যান্ট পদে উন্নীত হন এবং ১৯৬৩ সালে লেফটেন্যান্ট কমান্ডার। এই সময়ে তিনি এইচএমএস মারকিউরিতে যোগাযোগের বিশেষ প্রশিক্ষণ গ্রহণ করেন, তারপরে যোগদান করেন গ্রীনিচের রয়্যাল নেভাল কলেজে। তিনি ১৯৬৫ সালে ভারতের ওয়েলিংটনের ডিফেন্স সার্ভিসেস স্টাফ কলেজে এবং পরে ন্যাশনাল ডিফেন্স কলেজে, নয়াদিল্লিতে যোগ দিয়েছিলেন।
১৯৬৯ থেকে ১৯৭০ সাল পর্যন্ত তিনি লন্ডনে শ্রীলঙ্কান হাইকমিশনে নিযুক্ত ছিলেন, ১৯৭০ সালের নভেম্বরে কমান্ডার পদে পদোন্নতির আগে, তিনি যুদ্ধজাহাজ গজবাহুর অধিনায়ক ছিলেন এবং ১৯৭১ সালে জেভিপির সশস্ত্র বিদ্রোহ চলাকালে পোলোন্নারুওয়া জেলার সমন্বয়কারী কর্মকর্তা ছিলেন। ১৯৭৩ সালে যখন তাকে ক্যাপ্টেন পদে পদোন্নতি দেওয়া হয়েছিল, তখন তিনি ত্রিনকোমালির নেভাল অফিসার ইন চার্জ ছিলেন, তারপরে তিনি চিফ স্টাফ অফিসার (অপারেশন্) হওয়ার আগে সিলন শিপিং কর্পোরেশনের এমভি লঙ্কা কান্তির মাস্টার ছিলেন। ১৯৭৮ সালের ৪ ফেব্রুয়ারি তাকে কমোডোর করা হলে তিনি সমন্বিত কর্মকর্তা টিএএফআইআই (পূর্ব) এবং পরিচালক নেভাল অপারেশনস হিসেবে দায়িত্ব পালন করেন। জুলাই ১, ১৯৭৯ এ, তিনি নেভাল হেডকোয়ার্টার্স, এসএলএনএস রানাগালার চীফ অব স্টাফ হিসাবে দায়িত্ব গ্রহণ করেন, তার পরে তাকে রিয়ার অ্যাডমিরাল পদে পদোন্নতি দেওয়া হয়। ১৯৮৩ সালের জুনে তাকে নৌবাহিনীর কমান্ডার করা হয়, ১৯৮৬ সালের ১ নভেম্বর তিনি ৫৫ বছর বয়সে অবসর অবধি নৌ কমান্ডার পদে অধিষ্ঠিত ছিলেন, যেখানে তিনি প্রথম শ্রীলঙ্কীয় অফিসার হিসেবে ভাইস অ্যাডমিরাল পদে উন্নীত হন। শ্রীলঙ্কা নৌবাহিনী একই সাথে ভাভুনিয়ায় প্রতিষ্ঠিত জয়েন্ট সার্ভিসেস স্পেশাল অপারেশনস কমান্ড সদর দপ্তরের সর্বাধিনায়ক হিসাবে কাজ করেছিলেন।
নৌবাহিনীতে তাঁর দীর্ঘ কর্মজীবনে তিনি বিশিষ্ট সেবা বিভূষণ, সিলন সশস্ত্র পরিষেবাদি লং সার্ভিস পদক এবং প্রশংসা, রাষ্ট্রপতির উদ্বোধন পদক, পূর্ণ ভূমি পদক এবং শ্রীলঙ্কা নৌবাহিনীর ২৫তম বার্ষিকী পদক পেয়েছিলেন।
ডি সিলভা শ্রীলঙ্কা নেভি স্পোর্টস বোর্ডের চেয়ারম্যান এবং ডিফেন্স সার্ভিসেস স্পোর্টস বোর্ডের চেয়ারম্যানও ছিলেন।
জসীমউদদীনের গানের তালিকা

জসীম উদ্‌দীন (১ জানুয়ারি ১৯০৩ - ১৪ মার্চ ১৯৭৬) একজন বাঙালি কবি, গীতিকার, ঔপন্যাসিক ও লেখক। 'পল্লীকবি' উপাধিতে ভূষিত, জসীম উদ্‌দীন আবহমান বাংলার সাংস্কৃতিক ঐতিহ্যে লালিত প্রথম পূর্ণাঙ্গ আধুনিক কবি। ঐতিহ্যবাহী বাংলা কবিতার মূল ধারাটিকে নগরসভায় নিয়ে আসার কৃতিত্ব জসীম উদ্‌দীনের। তার নকশী কাঁথার মাঠ ও সোজন বাদিয়ার ঘাট বাংলা ভাষার গীতিময় কবিতার উৎকৃষ্টতম নিদর্শনগুলোর অন্যতম। তার কবিতা বিভিন্ন ভাষায় অনূদিত হয়েছে। তার লেখা অসংখ্য পল্লিগীতি এখোনো গ্রাম বাংলার মানুষের মুখে মুখে শোনা যায়। যথা:- আমার হার কালা করলাম রে, আমায় ভাসাইলি রে, কাজল ভ্রমরা রে ইত্যাদি।
১৯৩১ থেকে ১৯৩৭ পর্যন্ত, দীনেশচন্দ্র সেনের সাথে লোক সাহিত্য সংগ্রাহক হিসেবে জসীম উদ্‌দীন কাজ করেন। তিনি "পূর্ব বঙ্গ গীতিকার" একজন সংগ্রাহকও। তিনি ১০,০০০ এরও বেশি লোক সংগীত সংগ্রহ করেছেন, যার কিছু অংশ তার সংগীত সংকলন "জারি গান" এবং "মুর্শিদা গান" এ স্থান পেয়েছে। তিনি বাংলা লোক সাহিত্যের বিশদ ব্যাখ্যা এবং দর্শন খণ্ড আকারেও লিখে গেছেন।
জারি পালার শিরোনাম
রঙিলা নায়ের মাঝি (১৯৩৫)
পদ্মাপার(১৯৫০)
নকশী কাঁথার মাঠ(১৯২৯)
মুভি:- রঙিন রাখাল বন্ধু (১৯৮৬)
গঙ্গানন্দপুর মাধ্যমিক বিদ্যালয়

গঙ্গানন্দপুর মাধ্যমিক বিদ্যালয় (Ganganandapur Secondary School) বাংলাদেশের যশোর জেলা জেলার ঝিকরগাছা উপজেলার গঙ্গানন্দপুর ইউনিয়নের গঙ্গানন্দপুর গ্রামে কপোতাক্ষ নদের পশ্চিম পাশে অবস্থিত।
গঙ্গান্দপুর মাধ্যমিক বিদ্যালয়টি প্রতিষ্ঠিত হয়েছে ১৯৪০ সালে। এটি যশোর জেলার একটি সনামধন্য ঐতিহ্যময় মাধ্যামিক বিদ্যালয়। এটি প্রথম প্রতিষ্ঠিত হয় বাবু মহিতোষ রায় চৌধুরীর হাত ধরে। মাত্র ৭ জন শিক্ষার্থী নিয়ে মাধ্যমিক বিদ্যালয়টির যাত্রা শুরু। গঙ্গানন্দপুর মাধ্যমিক বিদ্যালয় বর্তমানে মাধ্যমিক ও উচ্চ মাধ্যমিক শিক্ষা বোর্ড, যশোর আওতাধিন একটি আধা-সরকারী প্রতিষ্ঠান।
গঙ্গানন্দপুর মাধ্যমিক বিদ্যালয়ে ৬ষ্ঠ হতে ১০ম শ্রেণি পর্যন্ত ৫টি শ্রেণিতে প্রায় ১১০০ জন ছাত্র-ছাত্রীদের শিক্ষাদান করা হয়।
ঘড়া

ঘড়া ভারত ও পাকিস্তানে তৈরি একপ্রকার কলসজাতীয় মৃৎপাত্র। এটি পানীয় জল সংরক্ষণ এবং শীতল রাখার জন্য ব্যবহৃত হয়।
ঘড়া শব্দটি পাহাড়ি, বাংলা এবং ওড়িয়া তিনটি ভাষাতেই প্রায় একই অর্থে বিদ্যমান রয়েছে যা উদ্ভূত হয়েছে সংস্কৃত শব্দ "ঘটা" হতে। এটিকে হিন্দিতে লেখা হয় घड़ा, নেপালি ভাষায় घड़ा, উর্দুতে گھڑا, এবং পাঞ্জাবিতে ਘਡ਼ਾ।
ঘড়া শব্দটি প্রাপ্তবয়স্ক পুরুষ ঘড়িয়ালের শুঁড়ের উপর ফাঁপা বাল্বযুক্ত প্রোটিউবারেন্সের জন্যও ব্যবহৃত হয় কারণ এটি দেখতে ঘড়ার মতো আকৃতির। এই প্রোটিউবারেন্স তাদেরকে ৭৫ মিটার (২৪৬ ফুট) দূর থেকে শোনা যায় এমন একপ্রকার হিস্হিস্ শব্দ নির্গত করতে সাহায্য করে।
সিড-ওস্টারবোটেন

সিড-ওস্টারবোটেন একটি সুইডীয় ভাষার সংবাদপত্র, যা ফিনল্যান্ডের নর্পস এবং ক্রিস্টিনেস্টাদে প্রকাশিত হয়। এটি এইচএসএস মিডিয়া মালিকানাধীন এবং সপ্তাহে তিনবার প্রকাশিত হয়। 
১৯০০ সালে রাশিয়ান কর্তৃপক্ষ "ক্রিস্টিনেস্টেডস টিডিং" বন্ধ করে দেয়ার পর ১৯০৩ সালে নতুন সংবাদপত্র "সিড-ওস্টারবোটেন" প্রতিষ্ঠিত হয়।
"সিড-ওস্টারবোটেনের" বর্তমান সম্পাদক হলেন ম্যাটস একম্যান।
ডেমোক্রাত্তি

ডেমোক্রাত্তি হল একটি ফিনিশ ভাষার সংবাদপত্র, যা ফিনল্যান্ডের হেলসিঙ্কিতে প্রতিদিন প্রকাশিত হয়। 
পত্রিকাটি ১৮৯৫ সালে প্রতিষ্ঠিত হয়েছিল। শুরুর দিকে এর নাম ছিল "টাইমিজ" । কাগজটির সদর দফতর হেলসিঙ্কিতে এবং এটি সোশ্যাল ডেমোক্র্যাটিক পার্টির অঙ্গ। কাগজটি সপ্তাহে পাঁচবার প্রকাশিত হয়। 
১৯৯৭ সালে একটি অন্য সামাজিক গণতান্ত্রিক পত্রিকা, "তুরুন পাইভালেহতি", ডেমোক্রাত্তির সাথে একীভূত হয় এবং তারা একই উপাদান প্রকাশ করা শুরু করে, যদিও তুরুন তার নাম সংরক্ষিত করেছিল। 
১৯৯৭ সালে ডেমোক্রাত্তির প্রচলন ছিল ২৫,০০০ অনুলিপি।
এটেলা-সাইমা

এটেলা-সাইমা ফিনল্যান্ডে প্রকাশিত সকালবেলার ব্রডশিট দৈনিক পত্রিকা।
"এটেলা-সাইমা" ১৮৮৫ সালে প্রতিষ্ঠিত হয়েছিল। কাগজটি প্রকাশ করত সানোমা লেহটিমিডিয়া, যারা আরো প্রকাশ করতো; "কওভলান সানোমাত", "কেমেন সানোমাত" এবং "উটসেভক্সি।" 
২০১১ সালে এর প্রচলন ছিল ২৯,৪২৪ অনুলিপি।
জার্নাল দে লা কর্সে

জার্নাল দে লা কর্সে একটি সাপ্তাহিক প্রকাশনা, যা ১৮১৭ সালের ১ নভেম্বর প্রতিষ্ঠিত হয়েছিল এবং দক্ষিণ কর্সিকার অ্যাজাক্সিওতে ভিত্তিক ছিল।
কন্ট্রিপয়েন্টস

কন্ট্রিপয়েন্টস হ'ল একটি ফরাসি সংবাদ ওয়েবসাইট, যা ২০০৯ সালে প্রতিষ্ঠিত হয়েছিল। পত্রিকার নামটি কনট্রইপয়েন্ট নামের একটি পত্রিকা থেকে নেয়া, যা ফরাসি দার্শনিক রেমন্ড আরনের প্রবর্তিত একটি বিলুপ্ত সংবাদপত্র ছিল।
"লে ম্যান্ডের" মতে, "কনট্রপয়েন্টস" ফ্রান্সের অন্যতম বিশিষ্ট উদারপন্থী ওয়েবসাইট। কনট্রপয়েন্টসকে ২০১২ সালে অ্যাটলাস ইকোনমিক রিসার্চ ফাউন্ডেশন কর্তৃক একটি টেমপ্লিটন ফ্রিডম অ্যাওয়ার্ড প্রদান করা হয়েছিল
ফ্রান্স-অ্যান্টিলেস

ফ্রান্স-অ্যান্টিলেস হ'ল একটি ফরাসি ভাষার দৈনিক সংবাদপত্র, যা গুয়াদলুপ এবং মার্টিনিকে প্রকাশিত হয়। কাগজটির মালিক গ্রুপ হেরসেন্ট মিডিয়া। পত্রিকাটির ফ্রেঞ্চ গায়ানায়, "ফ্রান্স-গায়ানে" নামক একটি ভগিনী প্রকাশনা প্রকাশনা রয়েছে। সংবাদপত্রটি ১৯৬৪ সালে তৈরি হয়েছিল এবং এটির সর্বশেষ সংস্করণ প্রকাশিত হয়েছিল ২৪ মার্চ ২০২০-এ। অড-জ্যাক রুয়েটার্ড জুন ২০১৭-এ পত্রিকার মালিক হয়েছিলেন। ফোর্ট-ডি-ফ্রান্সের বাণিজ্যিক আদালত ২০২০-এর জানুয়ারী এর সমাপ্তি ঘোষণা করেছিল।
ভাবা এস্টি সানা

ভাবা এস্টি সানা (এস্তোনিয়ান: ফ্রি এস্তোনিয়ান ওয়ার্ড ) হ'ল একটি এস্তোনীয় প্রবাসী সাপ্তাহিক পত্রিকা, যা নিউ ইয়র্ক সিটি, মার্কিন যুক্তরাষ্ট্র থেকে প্রকাশিত হয়। এটি ১৯৪৯ সালে প্রতিষ্ঠিত হয়েছিল। 
নর্ডিক প্রেস ১৮ জানুয়ারী ১৯৪৯ সালে আগস্ট ওয়াল্ডম্যান, আগস্ট স্যালোনি, মিহ্কেল আলাইক এবং বরিস রিয়ার দ্বারা পত্রিকাটি প্রতিষ্ঠিত হয়েছিল। 
"ভবা এস্টি সানার" সম্পাদকীয় কার্যালয়টি নিউ ইয়র্কের এস্তোনীয় হাউসে (২৪৩ পূর্ব 34 শে রাস্তায়) অবস্থিত।
আমেরিকাই ম্যাগিয়ার সো

আমেরিকাই ম্যাগিয়ার এসজি হ'ল মার্কিন যুক্তরাষ্ট্রের হাঙ্গেরীয় ভাষার একটি স্বতন্ত্র সাপ্তাহিক সংবাদপত্র, যা নিউইয়র্ক সিটিতে প্রকাশিত হয়। ওয়াশিংটন, ডিসি-ভিত্তিক আমেরিকান হাঙ্গেরিয়ান ফেডারেশন দ্বারা পত্রিকাটি প্রকাশিত, যা ১৯০৬ সালে প্রতিষ্ঠিত একটি অলাভজনক সংগঠন।
ফিলিপিনো রিপোর্টার

ফিলিপিনো রিপোর্টার একটি সাপ্তাহিক সংবাদপত্র যা নিউইয়র্ক সিটির ফিলিপিনো-আমেরিকান সম্প্রদায়ের জন্য প্রকাশিত। এটি একমাত্র নৃতাত্ত্বিক সংবাদপত্র হিসাবে নিউইয়র্ক প্রেস ক্লাবের নিয়মিত সদস্য। এটি ২ জুলাই ১৯৯৯-এ ফিলিপিনো এক সংবাদকর্মী লুইজি আন্দ্রেই ইউসেবিও দ্বারা প্রতিষ্ঠিত হয়েছিল। এটি "ওয়ার্কিং প্রেস অব দ্য নেশন"-র তালিকাভুক্তও রয়েছে।
হাইতি প্রগ্রেস

হাইতি প্রগ্রেস একটি মার্কিন যুক্তরাষ্ট্র ভিত্তিক সাপ্তাহিক পত্রিকা, যা ১৯৮৩ সালে প্রতিষ্ঠিত হয়েছিল যা হাইতি সম্পর্কিত খবরের উপর দৃষ্টি নিবদ্ধ করে। এটি নিউ ইয়র্কের ব্রুকলিনে প্রকাশিত হয় এবং এর পোর্ট-অ-প্রিন্সে অফিস রয়েছে। এর মূল সংস্করণটি ফরাসি ভাষায় প্রকাশিত হয়, তবে এর ইংরেজি এবং হাইতীয় ক্রেওল ভাষার সংস্করণও রয়েছে। 
সম্পাদকীয়ভাবে, "হাইতি প্রগ্রেস" একটি সাধারণ প্রগতিশীল দৃষ্টিভঙ্গি অনুসরণ করে।
লা নউভেলে রিপাবলিকিউ দু সেন্টার ওয়েস্ট

লা নউভেলে রিপাবলিকিউ দু সেন্টার ওয়েস্ট হল একটি ফরাসি সংবাদপত্র, যার সদর দফতর ট্যুরে।
লে বিয়েন পাবলিক

লে বিয়েন পাবলিক হ'ল একটি আঞ্চলিক দৈনিক পত্রিকা, যা উত্তর-পূর্ব ফ্রান্সের ডিজনে প্রকাশিত হয়। 
এটি ১৮৬৮ সালে প্রতিষ্ঠিত হয়েছিল। গ্রুপ ইবিআরএ কর্তৃক প্রকাশিত। দৈনিকটির প্রচলন ১৯৯০ সালে ছিল ৫২,২০০, ১৯৯২ সালে ৫১,৫০০, এবং ২০২০ সালে ৩৫,১৭৯ অনুলিপি।
লে জার্নাল দে সাওন-এট-লোয়ার

লে জার্নাল দে সাওন-এট-লোয়ার হল একটি ফরাসী প্রাদেশিক দৈনিক পত্রিকা, যা সান-এট-লোয়ার বিভাগের পাঠকদের জন্য। এর সদর দফতর চলন-সুর-সায়েনে অবস্থিত। এটি ১৮২৬ জুলাই ম্যাকনে প্রতিষ্ঠিত হয়েছিল। 
২০২০-এ প্রচলন, সপ্তাহের অন্যন্য দিনে ৪৬,২৫৩ এবং রবিবারে ৪৭,৯১৩।
সানকি

সানকি হচ্ছে বাংলাদেশ ও ভারতে তৈরি এক ধরনের মৃৎপাত্র যা এই অঞ্চলের মৃৎশল্পের সর্বপ্রাচীন ও উল্লেখযোগ্য উপাদানগুলোর মধ্যে অন্যতম। অঞ্চলভেদে এটি সানক বা শানকি নামেও পরিচিত। চৈত্র সংক্রান্তি ও পহেলা বৈশাখ (বাংলা নববর্ষ) পালনে মাটির সানকিতে পান্তা-ইলিশ পরিবেশন বেশ পুরনো একটি বাঙালি প্রথা। পূর্বে বাংলাদেশ, চীনসহ বিভিন্ন দেশে মাটির সানকির বহুল ব্যবহার ছিল। গ্রামীণ জনপদে খাবারের থালা হিসেবে এবং রান্না শেষে গরম খাবার রাখার কাজে এটি ব্যবহার করা হত।
মাটি পুড়িয়ে তৈরি করায় এটি সাধারণত লালচে রঙের হয়। সানকি তৈরিতে বেলে ও কালো এঁটেল মাটি ব্যবহার করা হয় যাতে বেলে ও এঁটেল মাটির অনুপাত থাকে ১:২।
লে রিপাবলিকেন লরাইন

লে রিপাবলিকেন লরাইন (১৯১৯ সালে প্রতিষ্ঠিত) মেটজে অবস্থিত একটি ফরাসি দৈনিক আঞ্চলিক সংবাদপত্র। ২০১২ সালে এর দৈনিক প্রচলন ছিল ১২৩,৩৫৭। ২০২০ সালে যা ছিল ৮৭,৫০৮ অনুলিপি। 
লোরেন অঞ্চলে সংবাদপত্রটির প্রাথমিক বাজার রয়েছে।
পত্রিকাটি ফরাসি ব্যাংক ক্রেডিট মিউচুয়ালের, যারা "লালসেস" ও "লে পেস" সংবাদপত্রেরও মালিক।
নিস-মতিন

নিস-মতিন একটি আঞ্চলিক দৈনিক ফরাসি সংবাদপত্র। এই পত্রিকাটি ফ্রান্সের নিস এবং দক্ষিণ-পূর্ব অঞ্চল কভার করে।
এটি ১৯৪৪ সালে প্রতিষ্ঠিত হয়েছিল। কাগজটি গ্রুপে হেরস্যান্ট মিডিয়া এবং গ্রুপে বার্নার্ড টাপির যৌথ মালিকানা ছিল জুলাই ২০১৩ অবধি। কাগজের প্রকাশক হ্যাচেটে ফিলিপাচি মেডিয়াস, লাগার্ডেরের সহায়ক সংস্থা। এটি ব্রডশিট ফর্ম্যাটে প্রকাশিত হয়। 
২০০৩ সালে এর প্রচলন ছিল ২৬৭,০০০, ২০১৯ সালে ৬৫,৯৮৭ এবং ২০২০ সালে ৬২,৮৮১ অনুলিপি।
রাজিবপুর ইউনিয়ন, চর রাজিবপুর

রাজিবপুর ইউনিয়ন বাংলাদেশের রংপুর বিভাগের কুড়িগ্রাম জেলার চর রাজিবপুর উপজেলার অন্তর্গত একটি ইউনিয়ন।
গ্রামের সংখ্যা: ৬৭টি<br>
মৌজার সংখ্যা: ০৫টি<br>
মোট জনসংখ্যা: ৪১,০০০ জন (প্রায়)।
শিক্ষার হার: ৪৫%<br>
শিক্ষা প্রতিষ্ঠান:
বালিয়ামাড়ির সিমান্ত হাট
ওয়েবসাইট
গ্যালাপ হেরাল্ড

গ্যালাপ হেরাল্ড মার্কিন যুক্তরাষ্ট্রের নিউ মেক্সিকোর গ্যালাপের একটি সংবাদপত্র ছিল, যা স্থানীয় সংবাদ, খেলাধুলা, ব্যবসা-বাণিজ্য, চাকরি এবং সম্প্রদায়ের ঘটনাগুলি কভার করত। কাগজটি ২০০৪ সালে প্রকাশনা শুরু হয়েছিল এবং ২০১২ সালে প্রকাশনা বন্ধ করে দিয়েছিল। এটি সাপ্তাহিক বুধবার প্রকাশিত হতো।
ভার্জিন আইল্যান্ডস অফিসিয়াল গেজেট

ভার্জিন দ্বীপপুঞ্জের সরকারি গেজেট হ'ল ব্রিটিশ ভার্জিন দ্বীপপুঞ্জের সরকারী গেজেট।
পত্রিকাটি ১৯৬৭ সালের ৯ মার্চ থেকে গেজেটটি টরটোলায় প্রকাশিত হয়েছে। এটি অ্যান্টিগা, মন্টসারেট এবং ভার্জিন দ্বীপপুঞ্জের অফিসিয়াল গেজেটকে প্রতিস্থাপন করেছিল, যা তৎকালীন ওয়েস্ট ইন্ডিজ ফেডারেশনের জন্য অ্যান্টিগায় প্রকাশিত হতো।
কেম্যান আইল্যান্ডস গেজেট

কেম্যান দ্বীপপুঞ্জ গেজেট, কখনও কখনও দ্যা গেজেট হিসাবে পরিচিত, কেইম্যান দ্বীপপুঞ্জের সরকারী গেজেট , সরকারী তথ্য পরিষেবা কর্তৃক পাক্ষিকভাবে এক সোমবার পর পর প্রকাশিত হয়েছিল এবং অন্যান্য ক্ষেত্রে রাজ্যপালের আদেশানুসারে ।
"কেইম্যান দ্বীপপুঞ্জ গেজেট" জর্জ টাউনের গ্র্যান্ড কেইম্যানে প্রকাশিত হয় এবং ১৯৯৭ অবধি "কেম্যান গেজেট" হিসাবে পরিচিত ছিল, এই শিরোনামের শেষ সংখ্যাটি ১৯৯৭ সালের ২২ ডিসেম্বর প্রকাশিত হয়েছিল।
নিয়া অলান্দ

নিয়া অলান্দ ফিনল্যান্ডের একটি স্বায়ত্তশাসিত অঞ্চল অ্যালান্দ দ্বীপপুঞ্জের একটি সুইডীয় ভাষার সংবাদপত্র। এটি অলান্দস্টিডনিনজেন পরে অলান্দের দ্বিতীয় বৃহত্তম স্থানীয় সংবাদপত্র।
একটি সমবায় আন্দোলন হিসাবে ১৯৮১ সালে পত্রিকাটি প্রতিষ্ঠিত হয়েছিল। হাসে সেভেনসন ছিল প্রধান সম্পাদক এবং একটি অভ্যন্তরীণ বিরোধ নিয়ে এটা ত্যাগ করেন। কাগজটি ট্যাবলয়েড ফর্ম্যাটে প্রকাশিত হয়। 
প্রাথমিক পর্যায়ে, এটি প্রতি সপ্তাহে দুবার প্রকাশিত হত। তারপরে এটি সপ্তাহে পাঁচবার প্রকাশিত হতে শুরু করে (সোম থেকে শুক্রবার)।
মোহনগঞ্জ ইউনিয়ন

রাজিবপুর ইউনিয়ন বাংলাদেশের রংপুর বিভাগের কুড়িগ্রাম জেলার চর রাজিবপুর উপজেলার অন্তর্গত একটি ইউনিয়ন। ব্রহ্মপুত্র নদীর তীরে গড়ে উঠা রাজিবপুর উপজেলার একটি ঐতিহ্যবাহী অঞ্চল হলো মোহনগঞ্জ ইউনিয়ন।
গ্রামের সংখ্যা: ৪৭টি<br>
মৌজার সংখ্যা: ১৭টি<br>
মোট জনসংখ্যা: ৩৩,০০০ জন (প্রায়)।
শিক্ষার হার: ৪৯%<br>
শিক্ষা প্রতিষ্ঠান:
বর্তমান চেয়ারম্যান: মোঃ আনোয়ার হোসেন<br>
প্রাক্তন চেয়ারম্যানগণের তালিকা:
ওয়েবসাইট
চপ সকি চুকস

চপ সকি চুকস () ব্রিটিশ-কানাডিয়ান একটি অ্যানিমেটেড টিভি ধারাবাহিক যা সার্জিও ডেলফিনো, কার্টুন নেটওয়ার্ক জন্য নির্মাণ করেন। এটি ১৬ মার্চ ২০০৮ এ প্রথম প্রদর্শিত হয়।
সলোমন সাগর

সলোমন সাগর হচ্ছে প্রশান্ত মহাসাগরে অবস্থিত একটি সাগর। এটি পাপুয়া নিউগিনি এবং সলোমন দ্বীপপুঞ্জের মধ্যবর্তী স্থানে অবস্থিত। দ্বিতীয় বিশ্বযুদ্ধের সময় এখানে অসংখ্য গুরুত্বপূর্ণ যুদ্ধ সংগঠিত হয়।
সলোমন সমুদ্রটি ভূপাত সঞ্চালন বিষয়ক বৈশিষ্ঠ্যের সলোমন সমুদ্রপাতের সাথে সামঞ্জস্যপূর্ণভাবে জড়িত এবং এতে নিউ ব্রিটেন সমুদ্র খাত অন্তর্ভুক্ত রয়েছে, ও এটি সমুদ্রতল থেকে নীচে সর্বোচ্চ ২৯,৯৮৮ ফুট (৯,১৪০ মিটার) মহাদেশীয় গভীরতা পর্যন্ত প্রবেশ করেছে।
মির্জাপুর ইউনিয়ন, গাজীপুর সদর

মির্জাপুর ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন। 
গ্রামের সংখ্যা: ১৯টি<br>
মৌজার সংখ্যা: ০৯টি<br>
মোট জনসংখ্যা: ৫৬,০৩৫ জন (প্রায়)।
শিক্ষার হার: ৭০% (২০০৫এর শিক্ষা জরীপ অনুযায়ী)।<br>
শিক্ষা প্রতিষ্ঠান:
বাসরী: মির্জাপুর ইউনিয়ন পরিষদের হতে পূর্ব ডগরী আদর্শ উচ্চ বিদ্যালয়ের সামনের রাস্তা দিয়ে পূর্ব দিকে অবস্থিত। বাসরী পিকনিক স্পট এর ভিতরে দেখার মত অনেক কিছু আছে ।
পাইনশাইল ব্রীজ
বর্ষাকালে পাইনশাইল ব্রীজএলাকা দেখার মতো পরিবেশ হয়, যদিও বর্তমানে ব্রীজ টি নতুন করে তৈরি করা হচ্ছে
ওয়েবসাইট
গাজীপুর জেলার ইউনিয়ন পরিষদসমূহ

গাজীপুর জেলার ইউনিয়ন পরিষদসমূহ হচ্ছে বাংলাদেশের মধ্যাঞ্চলের ঢাকা বিভাগের গাজীপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটি ১টি সিটি কর্পোরেশন, ৫টি উপজেলা, ০৭টি থানা, ০৩টি পৌরসভা, ৪৩টি ইউনিয়ন পরিষদ, ৮১৪টি মৌজা এবং ১,১৪৬টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
নব্বই মাইল সমুদ্র সৈকত (অস্ট্রেলিয়া)

নব্বই মাইল সমুদ্র সৈকত অস্ট্রেলিয়ার ভিক্টোরিয়া অঙ্গরাজ্যের দক্ষিণ-পূর্বাঞ্চল উপকূলে পূর্ব জিপসল্যান্ড অঞ্চলে অবস্থিত পৃথিবীর দ্বিতীয় দীর্ঘতম সমুদ্র সৈকত। এই সমুদ্র সৈকতের দৈর্ঘ্য , যা উত্তর-পূর্বাঞ্চলের পোর্ট আলবার্ট থেকে লেক এন্ট্রান্স পর্যন্ত বিস্তৃত।
নব্বই মাইল সমুদ্র সৈকত মেলবোর্ন থেকে দূরে অবস্থিত। এটা জিপসল্যান্ড লেক উপকূলীয় পার্ক এর মধ্যে অবস্থিত।
প্রতি বছর এই সমুদ্র সৈকত দেখতে প্রচুর পর্যটন আসেন এবং ক্যাম্পিং, সার্ফিং, তিমি দর্শনসহ বিভিন্ন কর্মকাণ্ডে যুক্ত হোন। এই সমুদ্র সৈকতের বালি সোনালী বর্ণের।
এটা নব্বই মাইল সমুদ্র সৈকত মেরিন জাতীয় পার্ক এর অংশ যার আয়তন ২,৭৫০ হেক্টর ও উপকূল থেকে এবং ভিক্টোরিয়ার সেল শহর থেকে দক্ষিণে অবস্থিত। এই পার্কে ক্যাম্প করে থাকার ব্যবস্থা আছে।
রথমাহ দ্বীপ লেক জাতীয় পার্কের অংশ যা পাখিদের অভয়ারণ্য। পায়নিসভিলে থেকে নৌকায় দূরত্বে এর অবস্থান।
এই সমুদ্র সৈকতের দিকে বেশ কিছু উপকূলীয় শহর রয়েছে যেগুলো পর্যটকদের কাছে খুবই জনপ্রিয়। মূলত গ্রীষ্মকালীন সময়ে এসব শহরগুলোতে পর্যটকদের ভীড় বাড়ে।
নৃপেন্দ্রকৃষ্ণ চট্টোপাধ্যায়

নৃপেন্দ্রকৃষ্ণের জন্ম ১৯০৫ খ্রিস্টাব্দের ১৫ জানুয়ারি অবিভক্ত বাংলার অধুনা পশ্চিমবঙ্গের দক্ষিণ চব্বিশ পরগনা জেলার জয়নগর ২ সমষ্টি উন্নয়ন ব্লকের ফুটিগোদা গ্রামে। পিতা প্রফুল্লচন্দ্র চট্টোপাধ্যায় এবং মাতা সুশীলা দেবী। প্রাথমিক পড়াশোনা গ্রামের স্কুলেই। পরে কলকাতায় এসে বেলেঘাটার বঙ্গবাসী স্কুলে শিক্ষা গ্রহণ এবং সেখান থেকেই ১৯২২ খ্রিস্টাব্দে ম্যাট্রিক পাশ করেন। পরে সিটি কলেজে ভর্তি হতে গিয়ে কলেজের অধ্যক্ষ ও ইংরাজী সাহিত্যের প্রবাদপ্রতিম অধ্যাপক হেরম্বচন্দ্র মৈত্রর সঙ্গে বাকবিতণ্ডা হওয়ায় বার্ষিক পরীক্ষায় বসতে পারেননি। ফলে তার প্রথাগত ছাত্রজীবন শেষ হয়।
নৃপেন্দ্রকৃষ্ণ গল্প, উপন্যাস, প্রবন্ধ লেখা শুরু করেন এবং তার বিচরণ ছিল বিজ্ঞান, ইতিহাস, ধর্ম ইত্যাদি নানা বিষয়ে। বিশেষকরে শিশুসাহিত্যের ক্ষেত্রে তার অবদান স্মরণীয়। ছোটদের জন্য বিশ্বের ক্লাসিক কাহিনির অসাধারণ বঙ্গানুবাদ করেছিলেন। চলচ্চিত্র জগতে অনেকগুলি বাংলা চলচ্চিত্রের অসামান্য চিত্রনাট্য রচনা ছাড়াও, অনেক গুলির কাহিনী, সংলাপ এমনকি গীতিকার, অভিনেতারূপে কাজ করেছেন। তার রচিত কাহিনি, সংলাপ ও চিত্রনাট্যের উল্লেখযোগ্য দুটি হল -
সংলাপ ও চিত্রনাট্যের উল্লেখযোগ্য ছবিগুলি হলো-
কলকাতা বেতারের সাথে আদিযুগ হতে যুক্ত ছিলেন। 'বিদ্যার্থীমণ্ডল', 'পল্লীমঙ্গল আসর' এর প্রতিষ্ঠাতা তিনি। দীর্ঘদিন "দাদামণি" নামে জনপ্রিয় "গল্পদাদুর আসর' পরিচালনা করেছেন। ১৯৩৯ খ্রিস্টাব্দে তিনি প্রথম পুরী থেকে সরাসরি রথযাত্রার বেতার ধারাবিবরণী দিয়েছিলেন। তিনি "গল্পভারতী" নামক মাসিক পত্রিকার প্রতিষ্ঠাকালীন (১৯৪৫ - ৫২) সময়ের সম্পাদক ছিলেন তিনি। "কল্লোল" পত্রিকার সাথে তার ঘনিষ্ঠ যোগাযোগ ছিল। মৌলিক ও অনুবাদ রচনা নিয়ে তার প্রকাশিত গ্রন্থসংখ্যা প্রচুর। আবেগদীপ্ত ছন্দময় ভাষায় জন্য তিনি জনপ্রিয়তা লাভ করেছেন। তার রচিত উল্লেখযোগ্য গ্রন্থগুলি হল-
প্রভৃতি। 
এছাড়া জয়দেব-রচিত "গীতগোবিন্দ" -এর বঙ্গানুবাদ করেছিলেন তিনি এবং এটি পাঠক সমাজে খুব জনপ্রিয়তা লাভ করে।
বহুমুখী প্রতিভাধর এই ব্যক্তিত্ব ১৯৬৩ খ্রিস্টাব্দের ২৩ শে জুলাই পরলোক গমন করেন।
নাসির মানসি

নাসির মানসি (, ; জন্ম: ১৬ নভেম্বর ১৯৯৭) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব তালা'ইয়া আল গাইশ এবং মিশর অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৮ সালে, মানসি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। দলগতভাবে, মানসি এপর্যন্ত ১টি শিরোপা জয়লাভ করেছেন, যা মিশরের বয়সভিত্তিক দলের হয়ে জয়লাভ করেছেন।
নাসির মানসি ১৯৯৭ সালের ১৬ই নভেম্বর তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
মানসি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
অ্যাডেলান্টে (সংবাদপত্র)

অ্যাডেলান্টে কিউবার একটি সংবাদপত্র, যা ১৯৫৯ সালে শুরু হয়েছিল। এটি স্পেনীয় ভাষায় প্রকাশিত হয় এবং একটি অনলাইন ইংরেজি সংস্করণ রয়েছে। পত্রিকাটি কমাগেইতে অবস্থিত।
হেলসিঙ্গের দাগব্লাদ

হেলসিঙ্গের দাগব্লাদ হল একটি ডেনীয় ভাষার স্থানীয় সংবাদপত্র, যা হেলসিঙ্গের, ডেনমার্কে প্রকাশিত হয়।
পত্রিকাটি ১৮৬৭ সালে হেনরিক ডোনাতজকি নামে এক প্রকাশক প্রতিষ্ঠা করেছিলেন। কাগজটি নর্থ মিডিয়ার অংশ। এর প্রকাশক সান্দাগসাভিসেন এ/এস, যারা "সান্দাগসাভিসেনের" প্রকাশকও। কাগজটি উত্তর জিল্যান্ড থেকে প্রকাশিত হয়। 
মার্চ ২০১৭ ডরথ কার্লসেনকে কাগজের পরিচালক পদে নিয়োগ দেয়া হয়েছিল।
বলোরাপ ব্লাদেট

বলেরাপ ব্লাদেট () ডেনমার্কের কোপেনহেগেনের নিকটবর্তী বলোরাপ শহরে অবস্থিত একটি ছোট্ট সাপ্তাহিক সংবাদপত্র। ড্যানস্ক অ্যাভিস্ট্রিটিক এ/এস এর সহায়ক বলোরাপ ব্লাদেট এ/এস, এই কাগজের প্রকাশক।
ভেজলে আমটস ফোকব্লাদ

ভেজলে আমটস ফোকব্লাদ একটি আঞ্চলিক ডেনিশ পত্রিকা। এটি এখন জিসল জিনস্ক মেডিয়ার দ্বারা প্রকাশিত।
১৮৬৫ সালের ২০ অক্টোবর টমাস নিলসন পত্রিকাটি প্রথম প্রকাশ করেছিলেন। সেই বছরই, এইচ ক্লেইন পত্রিকাটির সাথে প্রিন্টিং ব্যবসা নিলসনের কাছ থেকে কিনেছিলেন। ১৮৬৮ সালে ক্লেইনের মৃত্যুর পরে, তাঁর বিধবা এক বছর এই পত্রিকা প্রকাশ করেছিলেন।
১৮৬৯ সালে, নিলসন এবং সম্পাদক এ কে জেনসেন এই কাগজটি কিনেছিলেন। জেনসেন ১৮৮২ সালে অবসর গ্রহণ করেন। ১৮৯৫ সালে নুলসনের মৃত্যুর পরে, একটি যৌথ মূলধন ব্যবসা এই কাগজটি প্রকাশ করেছিল। প্রধান সম্পাদক পদে ১৮৯২ সালে আসেন সিআর সান্দারগার্ড, ১৯৩৩ সালে এ.ডাব্লিউ. জোহাননেসেন, ১৯৪০ সালে, জি স্কাইট নিলসন।
মুনকাস

মুনকাস চেকোস্লোভাকিয়ার একটি হাঙ্গেরীয় ভাষার সংবাদপত্র ছিল। এটি চেকোস্লোভাকিয়া কমিউনিস্ট পার্টির অঙ্গ ছিল। এই পত্রিকাটি ১৯৩০-এর দশকের শেষার্ধে চেকোস্লোভাকিয়ার অন্যতম প্রধান হাঙ্গেরীয় সংবাদপত্র ছিল।
অস্ট্রুয়ার ভক্সব্লাট

অস্ট্রুয়ার ভক্সব্লাট, পরে এর নাম পরিবর্তন করে ডের ক্যাম্পফ ('দ্য স্ট্রাগল'), ছিল জার্মান ভাষায় এক সমাজতান্ত্রিক সংবাদপত্র, যা অস্ট্রিয়া-হাঙ্গেরিতে, পরে চেকোস্লোভাকিয়ায়, প্রকাশিত হয়েছিল। এটা সোশ্যাল ডেমোক্রেটিক এসোসিয়েশন একটি সাপ্তাহিক পত্রিকা হিসেবে মোরাভস্কা অস্ত্রাভায় (আজ অস্ত্রাভা জেলা) প্রতিষ্ঠিত হয়েছিল । 
কাগজটি ভার্ল্যাগ উইলহেম নিসনার দ্বারা ছাপা হত ব্রুনে এবং ১৯১৭ থেকে এটা মোরাভস্কা অস্ত্রাভার ভার্ল্যাগ জোসেফ হারম্যান দ্বারা মুদ্রিত হয়। 1919 সালে এটি চেকোস্লোভাক প্রজাতন্ত্রের জার্মান সোশ্যাল ডেমোক্রেটিক ওয়ার্কার্স পার্টির একটি আঞ্চলিক অঙ্গ হয়ে ওঠে। 
১৯২১ সালের মার্চ মাসে এটি একটি দৈনিক পত্রিকায় রূপান্তরিত করা হয়, এর নামকরণ করা হয় "ডের ক্যাম্পফ," যা বর্তমানে চোরোস্লোভাকিয়া কমিউনিস্ট পার্টির একটি আঞ্চলিক অঙ্গ এবং মোরাভিয়া, সাইলেশিয়া এবং ব্রুনো থেকে ছাপা হয়েছিল। এক বছর পর পত্রিকাটি লিবারেখে চলে যায়। প্রকাশনাটি ১৯২২ সালে বন্ধ হয়েছিল।
ব্রুনো নোপ্পেইসেন

ব্রুনো নোপ্পেইসেন ব্রুনোতে প্রকাশিত একটি দ্বিভাষিক কর্মী পত্রিকা ছিল, যা ১৮৭০-এর দশকে জার্মান ও চেক সমাজতন্ত্রীরা যৌথভাবে প্রকাশ করেছিলেন।
লা ভোসে দেল পপোলো

লা ভোসে দেল পপোলো () একটি ইতালীয় ভাষার দৈনিক, যা ক্রোয়েশীয় শহর রিজেকায় ইডিট (ইডিজিওনি ইতালিয়ানে) কর্তৃক প্রকাশিত হয়। 
পত্রিকাটি ১৯৪৪ সালের অক্টোবরে প্রথম প্রকাশিত হয়েছিল ১৯২৪ সালে ইতালির ফ্যাসিস্ট কিংডম শহর দখল করার পরে ১৮৮৫ সাল থেকে ফিউমে (রিজেকা নামে) মুদ্রিত একটি পত্রিকা থেকে জোসিপ ব্রোজ টিটো এবং যুগোস্লাভ পক্ষের সমর্থকরা এই কাগজটির সমর্থন করেছিলেন। দ্বিতীয় বিশ্বযুদ্ধ পরবর্তী সময়ে এটি যুগোস্লাভিয়ার বিশাল আকারের ইতালিয়ান সম্প্রদায়ের সংবাদপত্র হয়ে ওঠে। স্লোভেনিয়া এবং ক্রোয়েশিয়ার স্বাধীনতার সাথে পরে"," এটি এই অঞ্চলের ইতালিয়ান সম্প্রদায়ের পক্ষে প্রচারণা চালিয়ে যায়। ডালমাটিয়ার ইতালীয়দের উপর দৃষ্টি নিবদ্ধ করা একটি মাসিক পরিপূরক সম্প্রতি যুক্ত করা হয়েছে।
রুইডোসো নিউজ

রুইডোসো নিউজ হ'ল মার্কিন যুক্তরাষ্ট্রের নিউ মেক্সিকোর, রুইডোসোর একটি দ্বি-সাপ্তাহিক সংবাদপত্র। এটি ১৯৪০ সাল থেকে প্রকাশিত হচ্ছে।
ভ্যালেন্সিয়া কাউন্টি নিউজ-বুলেটিন

ভ্যালেন্সিয়া কাউন্টি নিউজ-বুলেটিন নিউ মেক্সিকোয়ের বেলেনের একটি সাপ্তাহিক পত্রিকা, যা ১৯১০ সালে "আলবুকার্ক জার্নালের" সহায়ক সংস্থা ৯ মিডিয়া দ্বারা প্রতিষ্ঠিত হয়েছিল। এটি বর্তমানে ২২,৫০০ প্রচলন সহ নিউ মেক্সিকোর পঞ্চম বৃহত্তম সংবাদপত্র।
নৌবাহিনী কমান্ডার (শ্রীলঙ্কা)

কমান্ডার অব দ্য নেভি হচ্ছে শ্রীলঙ্কা নৌবাহিনীর সর্বোচ্চ নিয়োগ। শ্রীলঙ্কার নৌবাহিনীর কমান্ডার পদটি রাজকীয় নৌবাহিনীর ফার্স্ট সি লর্ড এবং মার্কিন নৌবাহিনীর চীফ অব নেভাল অপারেশন্স পদের সমান।
১৯৫০ সালের ৯ ডিসেম্বর ক্যাপ্টেন অব দ্য রয়্যাল সিলন নেভি নামের একটি পদ তৈরি হয়। ১৯৭২ সালে সিলনের নাম শ্রীলঙ্কা হয়ে গেলে সিলন নেভির নাম শ্রীলঙ্কা নৌবাহিনী হয়ে যায় এবং 'ক্যাপ্টেন অব দ্য নেভি' কমান্ডার অব দ্য নেভি নামে রূপান্তরিত হয়।
আবেঙ্গ (সংবাদপত্র)

আবেঙ্গ জামাইকার কিংস্টন-এ প্রকাশিত একটি সাপ্তাহিক পত্রিকা ছিল। আফ্রিকা-গায়ানীয় ইতিহাসবিদ ওয়াল্টার রডনি ওয়েস্ট ইন্ডিজ বিশ্ববিদ্যালয়ের ক্যাম্পাস থেকে মোনা নিষিদ্ধ করার পরে যে প্রতিবাদ আন্দোলনের উদ্ভব হয়েছিল তার প্রতিক্রিয়া হিসাবে এটি শুরু হয়েছিল। এটি ১৯৬৯ সালের জানুয়ারী থেকে অক্টোবর পর্যন্ত প্রকাশিত হয়েছিল। কৃষ্ণাঙ্গ ও ক্যারিবীয় সচেতনতার বিষয়গুলি এতে উঠে এসেছিল এবং উভয় জামাইকার রাজনৈতিক দলেরই তীব্র সমালোচনা করেছিল। 
সম্পাদকদের মধ্যে ছিলেন জর্জ বেকফোর্ড, রবার্ট হিল, রুপার্ট লুইস এবং ট্রেভর মুনরো।
লা ট্রিবুনা (হন্ডুরাস)

লা ট্রিবুনা হন্ডুরানের প্রাক্তন রাষ্ট্রপতি কার্লোস রবার্তো ফ্লোরেসের মালিকানাধীন একটি হন্ডুরান পত্রিকা। 
আইনজীবী, লেখক এবং সাংবাদিক অস্কার আরমান্ডো ফ্লোরস মিডেন্স দ্বারা পত্রিকাটি ১৯৭৬ সালের ৯ ডিসেম্বর প্রতিষ্ঠিত হয়েছিল। পরবর্তীকালে, মিডেন্সের ছেলে কার্লোস রবার্তো ফ্লোরেস সভাপতি, প্রধান নির্বাহী এবং প্রকাশক হন।
এল পেরিওডিকো (হন্ডুরাস)

এল পেরিওডিকো একটি হন্ডুরান পত্রিকা। প্রাক্তন রাষ্ট্রপতি রাফায়েল লিওনার্দো ক্যালেজাস পত্রিকার মূল স্টকহোল্ডার, এবং "কাগজটি রক্ষণশীল দৃষ্টিভঙ্গির জন্য পরিচিত" "
এল ক্যারিবে

এল ক্যারিবে, হন্ডুরাসের রোয়াতান থেকে প্রকাশিত একটি দ্বি-সাপ্তাহিক পত্রিকা ছিল। এটি টমস বি ম্যাকফিল্ড সম্পাদনা করেছিলেন। "এল ক্যারিবের" পরিচালক ছিলেন রাফায়েল বারাহোনা মেজিয়া। 
পত্রিকাটির প্রথম সংস্করণ হন্ডুরাস রোয়াতান থেকে ১৯১৮ সালের ১ জুন প্রকাশিত হয়েছিল ।
অ্যান্টিলিয়ান্স দাগব্লাদ

অ্যান্টিলিয়ান্স দাগব্লাদ হ'ল ওলন্দাজ ভাষার দৈনিক সকালবেলার সংবাদপত্র, যা আরুবা, বোনায়ার, কুরাসাও এবং সিন্ট মার্টেনের ওলন্দাজ ক্যারিবীয় দ্বীপগুলিতে বিতরণ করা হয়। "অ্যামিগোর" সাথে এটি কুরাসাওয়ের একমাত্র ওলন্দাজ ভাষার সংবাদপত্র। খবরের কাগজটি আংশিক অনলাইনে পড়া যায়।
রচেস্টার টাইমস

রচেস্টার টাইমস মার্কিন যুক্তরাষ্ট্রের নিউ হ্যাম্পশায়ার রচেস্টার একটি সংবাদপত্র। এটি ১৯০০-এর দশক থেকে প্রকাশিত হচ্ছে।
দ্য নাশুয়া ব্রডকাস্টার

দ্য নাশুয়া ব্রডকাস্টার মার্কিন যুক্তরাষ্ট্রের নিউ হ্যাম্পশায়ার নাসুয়ার একটি সংবাদপত্র ছিল। এটি মিডিয়া নিউজ গ্রুপের মালিকানাধীন। 
এটি ২০১১ সালে প্রকাশনা বন্ধ করে দিয়েছে।
পোর এস্তো!

পোর এস্তো! ইউক্যাটিনের মেরিডার একটি মেক্সিকীয় পত্রিকা। ক্যানকান, কুইন্টানা রোতে এর অফিস রয়েছে। মূলত মেক্সিকান রাজ্য; ইউকাটান, ক্যাম্পেচে এবং কুইন্টানা রু জুড়ে এই পত্রিকার উল্লেখযোগ্য প্রচলন রয়েছে।
১৯৯৭ সালে, অনুসন্ধানী ধারাবাহিক নিবন্ধে তৎকালীন মেক্সিকান ব্যাংক বনামেক্সের পরিচালক, রবার্তো হার্নান্দেজ রামিরেজের বিরুদ্ধে মাদকদ্রব্য চোরাচালানের অভিযোগ আনা হয়েছিল। পরে পোর এস্তো এবং নারকো নিউজ উভয়ের বিরুদ্ধে ব্যর্থ মানহানির মামলা করা হয়েছিল।
হিড্রোকালিডো

হিড্রোকালিডো, হল একটি স্বতন্ত্র, সকালবেলার দৈনিক সংবাদপত্র। এটি ১৯৮১ সালে প্রতিষ্ঠিত। এটি মেক্সিকোর আগুআস্কালিএন্টেস ভিত্তিক এবং প্রকাশনা কোম্পানি এমপ্রেস ইডিটোরিয়াল দে আগুআস্কালিএন্টেস দ্বারা প্রকাশিত, মূলত আগুআস্কালিএন্টেস অধিবাসীদের জন্য।
দিয়ারিও দে ইউকাটান

দিয়ারিও ডি ইউকাটান হ'ল একটি বড়, আঞ্চলিক মেক্সিকীয় দৈনিক পত্রিকা, যার সদর দফতর মেরিদা, ইউকাটানে অবস্থিত। ইউকাটান উপদ্বীপের তিনটি মেক্সিকান রাজ্য - ইউকাটান, ক্যাম্পেচে এবং কুইন্টানা রু জুড়ে সংবাদপত্রটির বিস্তৃতি রয়েছে। ১৯৩৫ সালের ৩১ মে কার্লোস আর মেনান্ডেজ কর্তৃক পত্রকিাটির যাত্রা শুরু হয়েছিল। দৈনিকটির প্রচলন রয়েছে প্রায় ৭০,০০০ অনুলিপি।
লুনার অরবিটাল স্টেশন

লুনার অরবিটাল স্টেশন চাঁদের কক্ষপথে প্রস্তাবিত একটি রুশ মহাকাশ স্টেশন। স্টার সিটির গ্যাগারিন মহাকাশচারী প্রশিক্ষণ কেন্দ্রে ২০০৭ সালে একটি সম্মেলনে নকশাটি উপস্থাপন করা হয়। এটি পরিকল্পিত রুশ চন্দ্র অবকাঠামোর দুটি অংশের একটি, অন্য অংশটি চাঁদের পৃষ্ঠে অবস্থান করবে।
এলওএস-এর ছয়টি ডকিং বন্দর, যোগাযোগের জন্য একটি উচ্চ-শক্তি অ্যান্টেনা, চালচলন ও মনোভাব নিয়ন্ত্রণ ইঞ্জিন, সৌর প্যানেল এবং একটি রোবোটিক আর্ম থাকবে। স্টেশনের উপাদানসমূহ আঙ্গারা রকেটের একটি অতি ভারী সংস্করণের শীর্ষে স্থাপন করে উৎক্ষেপণ করা হবে।
আন্তর্জাতিক চন্দ্র গেটওয়েতে রাশিয়া তার ভূমিকা নিয়ে অসন্তুষ্টি প্রকাশ করে, যা দেশটিকে তার নিজস্ব চন্দ্র কেন্দ্রের পরিকল্পনা নিয়ে এগিয়ে যেতে প্ররোচিত করে। প্রথম এলওএস মডিউলের উৎক্ষেপণ ২০২৫ সালের করার প্রস্তাব রাখা হয়েছে। অন্যান্য প্রতিবেদনে বলা হয়, যে নাসা এখন আন্তর্জাতিক গেটওয়েতে রাশিয়ার পূর্ণ অংশগ্রহণকে মেনে নিয়েছে। রসকসমসের মহাপরিচালক দিমিত্রি রাগোইজেন ২০২০ সালের অক্টোবর মাসে বলেন যে রসকসমসের অংশ গ্রহণের ক্ষেত্রে লুনার গেটওয়ে প্রোগ্রামটি খুব “মার্কিন যুক্তরাষ্ট্রকেন্দ্রিক”। রসকসমস ২০২১ সালের জানুয়ারি মাসে ঘোষণা করে, যে তারা লুনার গেটওয়ে কার্যক্রমে অংশ গ্রহণ করবে না।
ভাস্তোচিনি কসমাদ্রোম

ভাস্তোচিনি কসমাদ্রোম রাশিয়ার সুদূর পূর্বের আমুর ওব্লেস্তের ৫১তম সমান্তরাল উত্তরের উপরে স্থাপিত একটি রুশ মহাকাশ বন্দর। এটি কাজাখস্তানের বাইকনুর কসমাদ্রোমের উপর রাশিয়ার নির্ভরতা হ্রাস করার উদ্দেশ্যে নির্মাণ করা হয়। প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। মহাকাশ বন্দরটিতে ২০২১ সালের ১ই জুলাই পর্যন্ত, সাতটি সাফল্য সহ মোট আটটি উৎক্ষেপণ করা হয়।
কমপ্লেক্সে প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। এই উৎক্ষেপণে সাইট ১এস প্যাড থেকে সয়ুজ-২ রকেটের মাধ্যমে গামা-রশ্মি সংক্রান্ত জ্যোতির্বিদ্যা বিষয়ক উপগ্রহ মিখাইলো লোমনোসোভকে বহন করা হয়।
নতুন কসমাদ্রোম রাশিয়াকে তার নিজস্ব ভূমি থেকে বেশিরভাগ অভিযান উৎক্ষেপণ করতে সক্ষম করবে এবং কাজাখস্তান সরকার থেকে ইজারার মাধ্যমে প্রাপ্ত বাইকনুর কসমাদ্রোমের উপর রাশিয়ার নির্ভরতা হ্রাস করবে। বর্তমানে, রাশিয়া দ্বারা পরিচালিত বাইকনুরই একমাত্র উৎক্ষেপণ কেন্দ্র, যা আইএসএস বা অন্য কোন ক্রু অভিযানের উৎক্ষেপণের জন্য ব্যবহৃত হয়।
বাড়ীয়া ইউনিয়ন

বাড়ীয়া ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন। 
মোট জনসংখ্যা: ১৯৯১ সালের আদমশুমারি অনুযায়ী মোট জনসংখ্যা ৩২,৫১৪ জন (প্রায়)।
শিক্ষার হার: ৩৮%
বলধা জমিদার বাড়ি: প্রায় শত বছর পূর্বে এই বাড়ীয়া ইউনিয়ন ছিল জমিদার শাসন। যার নিদর্শন স্বরূপ বাড়ীয়া ইউনিয়নের ৩ নং ওয়ার্ডে বলদা গ্রামের জমিদার বাড়ি। কালের গর্ভে জমিদার শাসন বিলীন হলেও, বিলীন হয়নি জমিদার বাড়ীর ভবন, জমিদার বাড়ীর বিচার কার্যালয়ের ভবন এবং ধর্মীয় উপাসনালয় এর অবকাঠামো। জমিদার নরেন্দ্র রায় চৌধুরী ছিলেন জমিদার শাসনের এক উজ্জল দৃষ্টান্ত। জমিদার নরেন্দ্র রায় চৌধুরী দীর্ঘ দিন বাড়ীয়া ইউনিয়ন ছাড়াও গাজীপুর জেলার বিভিন্ন এলাকায় জমিদারী কার্যক্রম পরিচালনা করেন।
বর্তমান চেয়ারম্যান: মোঃ হাবিবুর রাহমান খান (হাবিব)<br>
প্রাক্তন চেয়ারম্যানগণের তালিকা: 
ওয়েবসাইট
পিরুজালী ইউনিয়ন

পিরুজালী ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন। দ্বাদশ শতাব্দীতে প্রতিষ্ঠিত ইন্দ্ররাজার রাজত্বের শেষ সময়ে এই অঞ্চলের নাম ছিল ‍‌"পিরুপালি"। এই পিরুপালি শব্দ থেকে পিরু জালী ইউনিয়ন নাম হয়েছে। আবার গ্রামের মানচিত্রের দিকে তাকালে একে অনেকটা ত্রিকোণাকৃতি জালের মত দেখায়। এই অঞ্চলের মানুষ জালকে জালী বলে থাকেন।
গ্রামের সংখ্যা: ১টি ( বাংলাদেশের দ্বিতীয় বৃহত্তম গ্রাম পিরুজালী এবং একটি গ্রাম নিয়েই একটি ইউনিয়ন )<br>
মোট জনসংখ্যা: ৪০,০০০ জন (প্রায়)।
ওয়ার্ড সংখ্যা: ৯ টি
শিক্ষা প্রতিষ্ঠান:
বঙ্গবন্ধু সাফারী পার্ক: পিরুজালী গ্রামের উত্তর প্রান্তে অবস্থিত ঐতিহ্যবাহী ভাওয়াল গড়ের রাথুরা গজারী বনকে কেন্দ্র করে তৈরি হয়েছে বঙ্গবন্ধু সাফারী পার্ক।
হাটখোলা ব্রীজ: গ্রামের পশ্চিম সীমানায় আছে শালদহ নদী, আর তার উপর ব্রীজ, বর্ষাকালে বেশ দর্শনীয়। ওই এলাকার স্থানীয় নাম হাটখোলা।
নুহাশ পল্লী: দেশবরেণ্য কথা সাহিত্যিক হুমায়ুন আহমেদ এর নুহাশ পল্লী পিরুজালীতে অবস্থিত।
"ভেরামতলী ব্রিজ:" নুহাশপল্লী থেকে ১ কিমি পশ্চিমে অবস্থিত। অত্যন্ত মনোরম পরিবেশ। ২ টি টং ঘড় অবস্থিত। 
দর্শনীয় স্থান
দর্শনীয় স্থান
ওয়েবসাইট
আল সাদ্দা

আল সাদ্দা ( আরবিতে الصدى যার অর্থ "প্রতিধ্বনি" ) সুদান থেকে প্রকাশিত একটি দৈনিক ক্রীড়া পত্রিকা। ২০১১ সালের সেপ্টেম্বরে, প্রেস আইন লঙ্ঘনের অভিযোগে এটিসহ মোট পাঁচটি ক্রীড়া সংবাদপত্র সুদান প্রেস কাউন্সিল কর্তৃক স্থগিত করা হয়েছিল।
আল-সাহাফা (সুদান)

আল-সাহাফা ( আরবিতে الصحافة ) হল সুদানে প্রকাশিত একটি আরবি দৈনিক পত্রিকা । 
এটি ১৯৬১ সালে প্রতিষ্ঠিত হয়েছিল। প্রাথমিক পর্যায়ে কাগজটির বামপন্থী রাজনৈতিক অবস্থান ছিল। ২০০৩ সহ বিভিন্ন সময়ে কাগজটি স্থগিত করা হয়েছিল কারণ এতে ইথিওপীয় এয়ারলাইন্সের বিজ্ঞাপন ছিল যা মদ্যপানের কথা উল্লেখ করেছিল। প্রায়শই সরকারের সমালোচনা করা, আল-সাহাফা ২০১১ সালে দৈনিক ২৫,০০০ থেকে ২৭,০০০ অনুলিপি বিতরণ করে 
২০১৩ সালের সেপ্টেম্বরে, সুদানিজ ন্যাশনাল ইন্টেলিজেন্স সিকিউরিটি সার্ভিস এই কাগজটি কিনে নিয়েছিল।
আল-সুদানি (সংবাদপত্র)

আল-সুদানি ( আরবীতে السوداني, যার অর্থ "সুদানি" ) সুদানের একটি আরবি দৈনিক পত্রিকা।
এটি ১৯৮০ সালে প্রতিষ্ঠিত হয়েছিল এবং কার্নেগি এন্ডোমেন্ট ২০০৪ সালে এর প্রচলন ৩০৫,০০০ অনুলিপি হিসাব দেয়। 
এর সদর দফতর খার্তুমে। 
এটি এমন একটি কাগজ হিসাবে বর্ণনা করা হয়েছে, যা দাবি করে স্বাধীন, তবে দেশের সরকার সমর্থিত বলে জানা গেছে। তবে কাগজটি বিভিন্ন সময়ে সুদানি কর্তৃপক্ষ স্থগিত করে দিয়েছিল এবং এর প্রধান সম্পাদক এবং কাগজের জন্য লেখালেখি করা অন্য সাংবাদিকদের ২০০৬ সালে গ্রেপ্তার করা হয়েছিল।
খার্তুম মনিটর

খার্তুম মনিটর হল সুদানের একমাত্র ব্যক্তিগত ইংরেজি ভাষার পত্রিকা। এটি ২০০০ সালে দক্ষিণ সুদানের সাংবাদিকরা প্রতিষ্ঠা করেছিলেন। সংবাদপত্রটি তার স্বাধীন সংবাদ এবং সম্পাদকীয় নীতি এবং দক্ষিণ সুদানের বিশেষ নিবন্ধগুলিতে চলমান যুদ্ধ এবং শান্তি প্রক্রিয়া সম্পর্কিত সেন্সর নীতি গ্রহণে অস্বীকার করার কারণে এর লাইসেন্স বাতিল হয়ে যায় এবং এর আগে জরিমানা করা হয়েছিল। এর সাংবাদিকরা সুদানী সরকারের হুমকির মুখে পড়েছে এবং এর প্রাক্তন সম্পাদক নিহাল বোলকে আগে কারাগারে থাকার পরে দেশ ছেড়ে পালাতে হয়েছিল। পরে পত্রিকায় নিষেধাজ্ঞা প্রত্যাহার করা হয়।
তিউনিসিয়া নিউজ

টিউনিসিয়া নিউজ হল টিউনিস্ ইংরেজ ভাষার সাপ্তাহিক পত্রিকা। এটি প্রতিষ্ঠা করেছিলেন তিউনিসিয়ার প্রাক্তন কৃষি, পরিবেশ ও জল সম্পদ মন্ত্রী মোহাম্মদ লাহব্বি হাদ্দাদ।
আল আমল (তিউনিসিয়া)

আল আমল টিউনিসিয়ায় প্রকাশিত একটি আরবি দৈনিক পত্রিকা ছিল। এটি ১৯৩২ এবং ১৯৮৮-এর মধ্যে বিদ্যমান ছিল।
এটি ১৯৩২ সালে প্রতিষ্ঠিত হয়েছিল। দৈনিকটি ছিল বিলুপ্ত নিও ডাস্টার পার্টির অঙ্গ। 
"এল'একশন" নামে একটি ফরাসি দৈনিক এর ভগিনী প্রকাশনা ছিল। দুটি কাগজেরই সদর দফতর ছিল তিউনিসে।
১৯৮৮ সালে এর প্রকাশনা বন্ধ করে দেয়া হয়, এবং তার পরে আরবি দৈনিক "আল হুরিয়া" এর স্থলাভিষিক্ত হয়।
এল লিবারেতর

এল লিবারেতর হ'ল একটি ইতালীয় ভাষার গোপন প্রকাশনা, যা তিউনিসিয়ান কমিউনিস্ট পার্টির ইতালীয় বিভাগ দ্বারা জারি করা হয়েছিল। ফ্যাসিস্টবিরোধী সাপ্তাহিক "ডোমানিকে" নিষিদ্ধ করার পরে ১৯৩৩ সালে "এল লিবারেতর" প্রতিষ্ঠিত হয়।
দ্য মেইল (জিম্বাবুয়ে)

দ্য মেইল হল জিম্বাবুয়ের একটি ব্যক্তিগত দৈনিক সংবাদপত্র। এটি দাবি করে যে, তারা জিম্বাবুয়ের একমাত্র ভারসাম্যপূর্ণ সংবাদপত্র। ২০০৩ সালে "ডেইলি নিউজ" বন্ধ হওয়ার পরে এটি জিম্বাবুয়ের প্রথম নিবন্ধিত দৈনিক পত্রিকা হয়ে যায়। পত্রিকাটির প্রকাশক/ব্যবস্থাপনা পরিচালক হেনসলে চাম্বোকো এবং এর সম্পাদক প্রবীণ সাংবাদিক বার্নাবাস থন্ডলানা। সংবাদপত্রটি একটি অনলাইন সংস্করণ (www.mailonline.co.zw) রয়েছে এবং এটি দ্য বিজনেস উইকলির মত, একটি ব্যক্তিগত অর্থনীতির সাপ্তাহিক শিরোনাম। পত্রিকাটির কার্যালয় জেটবি সেন্টার, হারারেরেতে অবস্থিত।
নাশা স্লোভা

নাশা স্লোভা বেলারুশে প্রকাশিত একটি সংবাদপত্র।
"নাশা স্লোভার" প্রকাশক হলেন ফ্রন্টসিশাক স্কারিনা বেলারুশিয়ান ভাষা সমিতি। এর ভগিনী পত্রিকা "নোভি চাস," একটি সাপ্তাহিক পত্রিকা।
বেলরুসকায়া লেসনায়া গেজেতা

বেলরুসকায়া লেসনায়া গেজেতা হল বেলারুশে প্রকাশিত একটি রুশ ভাষার সংবাদপত্র। মার্কিন যুক্তরাষ্ট্রে এটি সংরক্ষণাগারিত সংস্করণ হিসাবে উপস্থিত হয়।
রুবি হেমব্রম

রুবি হেমব্রম আদিবাণী সংস্থার প্রতিষ্ঠাতা এবং পরিচালক। তিনি পশ্চিমবঙ্গের । 
হেমব্রম আদিবাণী সংস্থার প্রতিষ্ঠাতা এবং পরিচালক। আদিবাণী সংগঠন হল "সাঁওতাল জনগণের কণ্ঠস্বর"। হেমব্রোমের জন্ম কলকাতায় । তার জন্মস্থান পশ্চিমবঙ্গ রাজ্যের ঝাড়গ্রামের ভুরুরবানী। তিনি একজন ভারতবর্ষের ইতিহাস এর গর্ব ।
আদিভানী

আদিবাণী একটি প্ল্যাটফর্ম যার লক্ষ্য আদিবাসী অভিব্যক্তি এবং দাবিকে সমর্থন করা, যা ভারতের কলকাতায় অবস্থিত। এটা তোলে সংরক্ষণ এবং এর দ্বারা সাজসরঞ্জাম ধারাবিবরণী প্রকাশনার হয়, আদিবাসীদের এর ভারত এর আদিবাসী উপজাতি।প্রথম সানতালী সংস্থা ।
২০১২ সালের এপ্রিল মাসে, রুবি হেমব্রোম চার মাসের প্রকাশনা কোর্সে অংশ নিয়েছিলেন, এবং পাঠ্যক্রম এবং বক্তৃতায় আদিবাসী প্রতিনিধিত্বের অনুপস্থিতি, অদৃশ্যতা এবং মুছে ফেলার কারণে, তিনি যে জায়গাগুলিতে ছিলেন তার একটি সাধারণ বৈশিষ্ট্য, ধারণাটি শুরু হয়েছিল সেখানে 
আদিবাণী ১ 19 জুলাই, ২০১২ তারিখে একটি বেসরকারি সংস্থা হিসেবে নিবন্ধিত হয়েছিল এবং চালু হয়ে গিয়েছিল, এবং এ পর্যন্ত ১ 19 টি বই তৈরি করেছে, যার মধ্যে কাব্যগ্রন্থও রয়েছে। 
আদিবাণী হল ভারতের আদিবাসীদের প্রথম প্রকাশনা সংগঠন এবং ইংরেজি ভাষায় প্রকাশ করার জন্য, হেমব্রোম অন্য দুজনকে সহযোগিতা করার জন্য বেছে নিয়েছেন, যাদের মধ্যে একজন এখনও স্বেচ্ছাসেবক হিসেবে আদিবাণীর সাথে রয়েছেন।
আদিবাণী হল সংস্কৃত শব্দ 'আদি' যার অর্থ 'প্রথম', 'আসল', 'প্রাচীন' বা 'প্রাচীনতম' এবং 'বানি' অর্থ 'কণ্ঠ' এর সংমিশ্রণ। আদিবাণী 'প্রথম কণ্ঠে' অনুবাদ করে। 
আদিবাণীর লক্ষ্য হল জ্ঞান ব্যবস্থা, ইংরেজী এবং দ্বি-ভাষায় আদিবাসীদের বাস্তব ও অদৃশ্য সাংস্কৃতিক দিকগুলি নথিভুক্ত করা এবং প্রচার করা, বিভিন্ন মাল্টিমিডিয়া চ্যানেল ব্যবহার করে সত্য আদিবাসী ভয়েসের একটি ডাটাবেস তৈরি করা, যা স্বয়ং আদিবাসীদের কাছে অ্যাক্সেসযোগ্য। ।
আদিবাণী সাঁওতাল বাজানো এবং বাজানোর উপর একটি প্রামাণ্য চলচ্চিত্র তৈরি করেছেন, বনাম।
আদিবাণীর প্রথম দুটি বই নতুন দিল্লী বিশ্ব বইমেলায় প্রকাশিত হয়েছিল, ২০১:: গ্ল্যাডসন ডুংডুং এর 'যাইহোক এটা কার দেশ?' এবং, রুবি হেমব্রোম এবং বসকি জৈনের 'উই কাম ফ্রম দ্য গিজ'।
বইমেলার প্রতিপাদ্য ছিল 'আদিবাসী কণ্ঠস্বর: ভারতের লোক ও উপজাতীয় সাহিত্যের ম্যাপিং'।
লালেংমাউইয়া রালতে

লালেংমাউইয়া রালতে (, ; জন্ম: ১৭ অক্টোবর ২০০০; লালেংমাউইয়া এবং আপুইয়া নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে লালেংমাউইয়া ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ১৩ ম্যাচে ১টি গোল করার পর ২০১৯–২০ মৌসুমে তিনি নর্থইস্ট ইউনাইটেডে যোগদান করেছেন। ২০২১–২২ মৌসুমে, তিনি প্রায় ২.২৮ লক্ষ ইউরোর বিনিময়ে নর্থইস্ট ইউনাইটেড হতে ভারতীয় ক্লাব মুম্বই সিটিতে যোগদান করেছেন।
২০১৬ সালে, লালেংমাউইয়া ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।
লালেংমাউইয়া রালতে ২০০০ সালের ১৭ই অক্টোবর তারিখে ভারতের মিজোরামের আইজলে জন্মগ্রহণ করেছেন এবং সেখানেই তার শৈশব অতিবাহিত করেছেন।
লালেংমাউইয়া ভারত অনূর্ধ্ব-১৭ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৬ সালের ৫ই অক্টোবর তারিখে তিনি প্রীতি ম্যাচে রাশিয়া অনূর্ধ্ব-১৭ দলের বিরুদ্ধে ম্যাচে ভারত অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে অংশগ্রহণ করেছিলেন। ভারতের বয়সভিত্তিক দলের হয়ে তিনি ৮ ম্যাচে অংশগ্রহণ করেছেন।
২০২১ সালের ২৫শে মার্চ তারিখে, ২০ বছর, ৫ মাস ও ৮ দিন বয়সে, ডান পায়ে ফুটবল খেলায় পারদর্শী লালেংমাউইয়া ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় রোলিন বর্জেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।
মুহাম্মদ ইয়াসির

মুহাম্মদ ইয়াসির (, ; জন্ম: ১৪ এপ্রিল ১৯৯৮) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব হায়দ্রাবাদ এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫–১৬ মৌসুমে, ভারতীয় ফুটবল ক্লাব পুনের যুব পর্যায়ের হয়ে খেলার মাধ্যমে ইয়াসির ফুটবল জগতে প্রবেশ করেছেন এবং পরবর্তীকালে পুনে সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব গোয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; গোয়ার হয়ে এক মৌসুম অতিবাহিত করার পর ২০১৮–১৯ মৌসুমে তিনি পুনে সিটিতে যোগদান করেছেন। ২০১৯–২০ মৌসুমে, তিনি পুনে সিটি হতে ভারতীয় ক্লাব হায়দ্রাবাদে যোগদান করেছেন।
ইয়াসির ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
মুহাম্মদ ইয়াসির ১৯৯৮ সালের ১৪ই এপ্রিল তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ সালের ২৫শে মার্চ তারিখে, ২২ বছর, ১১ মাস ও ১১ দিন বয়সে, বাম পায়ে ফুটবল খেলায় পারদর্শী ইয়াসির ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৫৯তম মিনিটে রক্ষণভাগের খেলোয়াড় আকাশ মিশ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।
উইলিয়াম স্টার্ন

উইলিয়াম স্টার্ন (২৯ এপ্রিল ১৯৭১ – ২৭ মার্চ ১৯৩৮) একজন জার্মান মনোবিজ্ঞানী এবং দার্শনিক ছিলেন, যার জন্ম নাম "লুই উইলিয়াম স্টার্ন"। তিনি ব্যক্তিস্বাতন্ত্রিক মনোবিজ্ঞানের বিকাশের জন্য পরিচিত যেখানে পরিমাপযোগ্য ব্যক্তিত্বকেন্দ্রিক-প্রলক্ষণগুলোর (চরিত্র নির্ধারক বিশেষ বৈশিষ্ট্য) পরীক্ষণের মাধ্যমে ব্যক্তির উপর সেই সাথে প্রতিটি ব্যক্তির মধ্যে আমিত্বের তথা সত্তার সৃষ্টিতে এই প্রলক্ষণগুলোর যে মিথষ্ক্রিয়া তার উপর জোর দেওয়া হয়েছিল।
স্টার্ন বুদ্ধ্যঙ্ক বা আইকিউ শব্দটি উদ্ভাবন করেন। শব্দের তীক্ষ্মতার পরিবর্তন একজন মানুষের মধ্যে কেমন উপলব্ধির তৈরি করে সেই বিষয়টি অধ্যয়নের একটি নতুন উপায় হিসেবে তিনি স্বর পরিবর্তক নামের একটি যন্ত্রের আবিষ্কার করেছিলেন। স্টার্ন বার্লিন বিশ্ববিদ্যালয়ে হারমান এবিংহাউসের অধীনে মনোবিজ্ঞান এবং দর্শন নিয়ে পড়াশোনা করেন এবং দ্রুতই সেখান থেকে ব্রেসলাউ বিশ্ববিদ্যালয়ের শিক্ষাতার কাজে স্থানান্তরিত হন। পরে তিনি হামবুর্গ বিশ্ববিদ্যালয়ে অধ্যাপক পদে নিযুক্ত হন।
কর্মজীবন চলাকালীন স্টার্ন বিভেদী মনোবিজ্ঞান, ক্রিটিক্যাল পার্সোনালিজম, ফরেনসিক মনোবিজ্ঞান, এবং বুদ্ধিমত্তার পরীক্ষণের মতো মনোবিজ্ঞানের নতুন নতুন ক্ষেত্রগুলোর পথিকৃৎ অনেক বই লিখেছেন। স্টার্ন শিশু মনোবিজ্ঞান ক্ষেত্রটিতেও একজন অগ্রগামীর ভূমিকা পালন করেন। উইলিয়াম স্টার্ন এবং সহধর্মিনী ক্লারা জোসেফি স্টার্ন এই দম্পতি ১৮ বছর ধরে পরিশ্রম করে তাদের ৩ সন্তানের জীবনের উপর বিশদভাবে নির্ভুল রোজনামচা লিখে রাখতেন। এই খতিয়ানগুলো পরে তিনি বেশ কয়েকটি বই লেখার কাজে ব্যবহার করেছিলেন। সময়ের তুলনায় এটা যে শিশু মনোবিজ্ঞানের বিকাশে এক অভূতপূর্ব দৃষ্টিভঙ্গি এর মাধ্যমে সেটা সুস্পষ্টভাবে বোঝা যায়।
১৮৭১ সালের ২৯ এপ্রিল স্টার্ন জার্মানির বার্লিনে রোজা এবং জোসেফ স্টার্ন (১৮৩৭-১৮৯০) দম্পতির পরিবারে জন্মগ্রহণ করেন। বাবা-মা তাদের একমাত্র সন্তানের নাম লুইস উইলিয়াম রাখেন, কিন্তু পরে স্টার্ন তার নামের প্রথম পদটি বাদ দেন এবং কেবল উইলিয়াম নামে পরিচিত হন। স্টার্নের বাবার বার্লিনে একটি ছোট ডিজাইনের স্টুডিও ছিল, যদিও ব্যবসাটি খুব একটা সফল হয়নি। জোসেফ তার পরিবারের জন্য যৎসামান্য অর্থকড়ি রেখেই ১৮৯০ সালে এমন এক সময়ে পরলোকগত হন যখন উইলিয়াম বিশ্ববিদ্যালয়ে পড়াশোনা করেছিলেন। ফলে অসুস্থ মায়ের দেখভালের জন্য ১৮৯৬ সালে তার মৃত্যুর পূর্ব পর্যন্ত স্টার্নকে ছাত্র পড়িয়ে অর্থোপার্জন করতে হয়েছিল।
ব্র্যান্ডন ফার্নান্দেস

ব্র্যান্ডন ফার্নান্দেস (; জন্ম: ২০ সেপ্টেম্বর ১৯৯৪) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০০২–০৩ মৌসুমে, ভারতীয় ফুটবল ক্লাব ফ্রান্সা-প্যাক্সের যুব পর্যায়ের হয়ে খেলার মাধ্যমে ব্র্যান্ডন ফুটবল জগতে প্রবেশ করেছেন এবং পরবর্তীকালে ভেলসাও পেল, গোয়া ইউনাইটেড, সালগাওকর এবং কেপ টাউনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ভারতীয় ক্লাব স্পোর্টিং গোয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্পোর্টিং গোয়ার হয়ে মাত্র ১ মৌসুমে ৯ ম্যাচে ৩টি গোল করার পর ২০১৫–১৬ মৌসুমে তিনি মুম্বই সিটিতে যোগদান করেছেন। মুম্বই সিটিতে দুই মৌসুম অতিবাহিত করার পর চার্চিল ব্রাদার্সের সাথে চুক্তি স্বাক্ষর করেছেন, যেখানে তিনি ১৫ ম্যাচে ৩টি গোল করেছেন। এরপুর্বে তিনি এক মৌসুমের জন্য মোহনবাগানের হয়ে ধারে খেলেছেন। ২০১৭–১৮ মৌসুমে, তিনি চার্চিল ব্রাদার্স হতে ভারতীয় ক্লাব গোয়ায় যোগদান করেছেন।
২০০৮ সালে, ব্র্যান্ডন ভারত অনূর্ধ্ব-১৪ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৯ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।
ব্র্যান্ডন ফার্নান্দেস ১৯৯৪ সালের ২০শে সেপ্টেম্বর তারিখে ভারতের গোয়ার মারগাওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ব্র্যান্ডন ভারত অনূর্ধ্ব-১৪, ভারত অনূর্ধ্ব-১৭ এবং ভারত অনূর্ধ্ব-২০ দলের হয়ে খেলার মাধ্যমে ভারতের প্রতিনিধিত্ব করেছেন।
২০১৯ সালের ৫ই জুন তারিখে, ২৪ বছর, ৮ মাস ও ১৬ দিন বয়সে, ডান পায়ে ফুটবল খেলায় পারদর্শী ব্র্যান্ডন কুরাসাওয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৪ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি কুরাসাও ৩–১ গোলের ব্যবধানে জয়লাভ করেছিল। ভারতের হয়ে অভিষেকের বছরে ব্র্যান্ডন সর্বমোট ৭ ম্যাচে অংশগ্রহণ করেছেন।